text: Омбудсманът към "Топлофикация": Оправете фактурите, | Банкеръ
  Препоръката е в резултат на стотици жалби, свързани с обслужването от "Топлофикация София" и начислените сметки за отоплителния сезон 2019-2020 г.
  Тя заяви, че гражданите изобщо не могат да разберат какво има да плащат. "Топлофикация" не издава фактури, а съобщения към фактури и това е един от въпросите, които също поставям в препоръката си към дружеството. Настоявам за предоставянето на такава, защото там има крайна сума – тотал, ясно е какво плащаш. Вчера с граждани, които искаха да си получат фактурите, се опитахме да ги поискаме но ни беше отказано с претекст, че не са юридически лица. В същото време предоставянето им не е проблем за останалите топлофикации в страната", посочи общественият защитник.
  Ковачева ще присъства на изслушването на "Топлофикация – София" в Комисията по енергетика, където ще постави въпросите на гражданите, синтезирани в препоръката си до ръководството на дружеството. С въпросите може да се запознаете тук.
  Тя пита още съществува ли технически проблем с билинг системата на "Топлофикация София" ЕАД, който е довел до хаос в информацията при плащанията на равни месечни вноски, както и има ли проблем с изчисляването на окончателно дължимите суми от гражданите.